पाएं अपने शहर की ताज़ा ख़बरें और फ्री ई-पेपरडाउनलोड करें
बिलोनिया के पास हाईवे किनारे एक महिला का शव मिला है। प्रारंभिक जांच में ऐसे कोई तथ्य नहीं मिले, जिससे हत्या की पुष्टि हो सके। महिला के शरीर पर ऐसा कोई चोट का निशान नहीं था, जिससे कहा जा सके कि इसे मारकर फेंका गया है।
हालांकि जब उसे फेंका तो हाथ और चेहरे पर जमीन की रगड़ के निशान जरूर पड़े हैं। टीआई अवनीत शर्मा का कहना है कि महिला की मौत कैसे हुई? इसका खुलासा पीएम रिपोर्ट के बाद ही हो सकेगा। लेकिन हत्या जैसे किसी मामले की पुष्टि नहीं हो पा रही है। महिला की पहचान नहीं हो सकी है। उसकी उम्र 35 से 40 वर्ष के बीच बताई जाती है। वहीं काला कुर्ता और काली लेगी पहने हुए थी।
एक सेंडिल सड़क पर दूसरा पैर में था: महिला जिस जगह पड़ी मिली, वहां उसकी पहचान से जुड़ा कोई दस्तावेज नहीं मिला है। उसका एक सेंडिल सड़क पर मिला है, दूसरा उसके पैर में ही उलझा हुआ था। महिला के पास पर्स में 1400 रुपए भी मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn